Agnar er einnig ungur að árum , eða 18 ára og varði hann titilinn frá í fyrra , en þá hafði sigrað nokkuð óvænt . Agnar sigraði Óskar Ómarsson rétt svo með sjónarmun í úrslitarimmunni í karlaflokki . Rétt fyrir markið var Agnar með smá forskot en Óskar sótti á á síðustu metrunum , en allir þrír dómararnir voru sammála um að Óskar hefði verið sjónarmun á undan . ( f.v ) Óskar Ómarsson ( 2. sæti ) , Agnar Örn Sigurðarson ( 1. sæti ) og Kristinn Jónsson ( 3. sæti ) . Þegar dómari gaf hljóðmerki án fyrirvara á 4. eða 5. mínútu eftir ræsingu mátti hjóla í mark . Sigurvegari í þessari óvenjulegu keppni í anda „ the longest lap “ sem er keppnisform úr track hjólreiðum var Kristófer Gunnlaugsson . Eins og fyrr segir var ískalt á Skólavörðustígnum í kvöld , en keppnin fór fram á neðsta hluta stígsins og var búið að girða af braut sem var um 120 metra löng . Þá höfðu tjöld verið sett upp þar sem keppendur héldu sig milli umferða og reyndu að halda á sér hita , enda ekki auðvelt að taka 10 - 20 sekúndna spretti þar sem allt er gefið í botn ef líkaminn kólnar of mikið á undan .